अमृतसर। पांच साल की उम्र में अधिकतर बच्चे फेयरी वर्ल्ड की कहानियों को पढ़ना, सुनना और देखना पसंद करते हैं। वहीं स्प्रिंग ब्लॉसम स्कूल में पढ़ने वाली पांच साल की रीत नलवा ने अपनी ही किताब “द लोस्ट प्रिंस ब्रेवो’ लिख डाली है। 12 पन्नों की इस किताब में रीत ने जहां अपनी कहानी का पूरी तरह से वर्णन किया है, वहीं उसकी मां अमृता नलवा ने उसके शब्दों को एनिमेशन का रूप दिया है। रीत बताती हैं कि इस किताब में किरदारों को बनाया तो उसकी मां ने है, लेकिन रंग उसने उसमें खुद अपनी पसंद के भरे हैं। रीत ने बताया कि यह कहानी एक साहसी प्रिंस ब्रेवो पर आधारित है।
कहानी की शुरुआत में एक राजा-रानी उनके परिवार का वंशज होने पर बहुत दुखी होते हैं। एक परी राजा-रानी को मिल वरदान देती है कि उनके घर बहुत ही जल्द एक लड़का जन्म लेगा जो बहुत ही शक्तिशाली समझदार होगा। उनके घर बेटा भी हुआ, लेकिन एक चुड़ैल उसे चुराकर ले जाती है। वह बच्चे को अपने पास रखती है और एक ऐसी दवा बनाने में जुट जाती है, जिसे पीकर रानी आलोप हो जाए। प्रिंस ब्रेवो चुड़ैल के पास रहकर बड़ा होता है। एक दिन वह चुड़ैल की बात सुन लेता है कि वह उसकी मां को गायब करना चाहती है। चुड़ैल जब वह दवा लेकर रानी के पास जा रही होती है तो प्रिंस ब्रेवो चुड़ेल को ही वह दवा पिला देता है।
रीत की मां अमृता नलवा और पिता हरदीप सिंह नलवा ने बताया कि रीत को बचपन से ही किताबें पढ़ने का शौक है। रीत हमेशा ही कहानियां बनाती रहती है, लेकिन कुछ दिन पहले ही रीत को उन्होंने वादा दिलाया कि वे उसकी किताब बनवा देंगे। रीत ने कहानी लिख डाली और उन्हें देकर छपवाने में कहा। वादा किया तो उन्होंने इस किताब को छपवा डाला।
hin_Deva hin_Deva hin_Deva